proti skupine obyvateľov a jednotlivcovi a návodu na trestný čin krivej výpovede sa v týchto dňoch pridal paragraf zneužitia právomoci verejného činiteľa. Obvodné oddelenie PZ Košice-Sídlisko KVP vznieslo toto obvinenie Jozefovi Šanovi, pretože v máji tohto roku bez súhlasu miestného zastupiteľstva na Luniku IX neoprávnene zamestnal na výkon verejnoprospešných prác dvadsaťsedem osôb, ktorým vyplatil celkovú sumu viac než štvrť milióna korún.
Ako nás informovala hovorkyňa Krajského riaditeľstva PZ v Košiciach mjr. JUDr. Jarmila Petrová, exstarosta tiež prekročil rozpočet sociálnych pôžičiek počas dvoch mesiacov. Určenú sumu (sedemdesiattisíc korún) prekročil o viac ako stotisíc a oprávnene z týchto peňazí vyplatil iba sedem tisícok. Zo zostávajúcej sumy vyplatil sebe štyridsaťtisíc a iným osobám až 135-tisíc korún.
Jozef Šana sedí už viac ako štyri mesiace vo vyšetrovacej väzbe pre inú trestnú činnosť.